ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท ไทยไวร์โพรดัคท์ จำกัด (มหาชน) เริ่มประกอบธุรกิจผลิตและจำหน่ายลวดเหล็กแรงดึงสูง
(Prestressed Concrete Wire) สำหรับงานคอนกรีตอัดแรง เพื่อใช้ในงานก่อสร้างต่างๆ
ตั้งแต่ ปี พ.ศ. 2529 โดยเริ่มจากการผลิตและจำหน่ายลวดเหล็กแรงดึงสูงชนิดเส้นเดี่ยว
(Prestressed Concrete Single Wire) ต่อมาในปี พ.ศ. 2533 ได้ออกผลิตภัณฑ์ใหม่คือ
ลวดเหล็กตีเกลียวชนิด 7 เส้น (Seven – Wire Prestressed Concrete Strand) และในปี
พ.ศ. 2539 บริษัทฯ
ได้ปรับปรุงระบบการผลิตลวดเหล็กแรงดึงสูงใหม่เพื่อพัฒนาคุณภาพสินค้าและลดมลภาวะที่อาจเกิดจากกระบวนการผลิต
ในขณะเดียวกันได้ออกผลิตภัณฑ์ใหม่คือลวดเหล็กเคลือบสังกะสี (Galvanized Steel Wire and
Strand)

1.  วิสัยทัศน์ และเป้าหมาย

บริษัทฯ มีนโยบายที่จะผลิตสินค้าตามมาตรฐานอุตสาหกรรมและมาตรฐานสากล
โดยมีเป้าหมายในการเป็นผู้นำทางด้านคุณภาพ

2.  การเปลี่ยนแปลงและพัฒนาการที่สำคัญ

 ในส่วนของอำนาจในการควบคุมบริษัทฯ ตลอดระยะเวลา 5 ปี ที่ผ่านมาไม่มีการเปลี่ยนแปลงเกี่ยวกับอำนาจในการควบคุมบริษัทฯ แต่อย่างใด

3.  โครงสร้างการถือหุ้น

บริษัทฯเริ่มประกอบธุรกิจโดยครอบครัวงานทวี ในปี 2556
กลุ่มตระกูลงานทวีมีสัดส่วนการถือหุ้นประมาณร้อยละ 30 ของทุนจดทะเบียนที่ชำระเต็มมูลค่าแล้ว

4.  ความสัมพันธ์กับกลุ่มธุรกิจของผู้ถือหุ้นใหญ่

  - ไม่มี -

2.  ลักษณะการประกอบธุรกิจ

บริษัท ไทยไวร์โพรดัคท์ จำกัด (มหาชน) ประกอบธุรกิจหลักคือ
เป็นผู้ผลิตและจำหน่ายลวดเหล็กแรงดึงสูง (Prestressed Concrete Wire)
ที่ใช้สำหรับงานคอนกรีตอัดแรง ผลการดำเนินงานของบริษัทฯ
จึงขึ้นอยู่กับภาวะอุตสาหกรรมก่อสร้างเป็นสำคัญ
โดยในการจำหน่ายสินค้าของบริษัทฯส่วนใหญ่จำหน่ายให้แก่ลูกค้าในประเทศ
ส่วนการจำหน่ายต่างประเทศปัจจุบันมีประมาณร้อยละ 10-30

โครงสร้างรายได้

สัดส่วนของรายได้หลักจำแนกตามภูมิศาสตร์ของบริษัทฯ ในระยะ 3 ปี ที่ผ่านมา มีดังนี้:-

  (table7)

  ---------------------------- ---------- -------- ---------- -------- ---------- --------
  ส่วนงาน / กลุ่มธุรกิจ             ปี 2556              ปี 2555              ปี 2554     

                               ล้านบาท     %        ล้านบาท     %        ล้านบาท     %

  รายได้จากการจำหน่ายในประเทศ    1,634.59   88.69    1,321.25   77.02    1,190.88   75.55

  รายได้จากการจำหน่ายต่างประเทศ   208.48     11.31    394.24     22.98    385.30     24.45

  รวม                          1,843.07   100.00   1,715.49   100.00   1,576.18   100.00
  ---------------------------- ---------- -------- ---------- -------- ---------- --------

(table7)

2.1 ลักษณะของผลิตภัณฑ์หรือบริการ

 ลวดเหล็กของบริษัทฯ จำแนกได้เป็น 3 ประเภท ดังนี้

1.  ลวดเหล็กแรงดึงสูงชนิดเส้นเดี่ยว (Prestressed Concrete Single Wire หรือ P.C.
    Wire) มี 4 ขนาด คือ ขนาดเส้นผ่าศูนย์กลาง 4 มิลลิเมตร 5 มิลลิเมตร 7 มิลลิเมตร และ
    9 มิลลิเมตร ได้รับเครื่องหมายผลิตภัณฑ์อุตสาหกรรมเลขที่ มอก. 95-2540
    มีกำลังการผลิตประมาณ 72,000 ตัน/ปี

2.  ลวดเหล็กแรงดึงสูงชนิดตีเกลียว 7 เส้น (Seven – Wire Prestressed Concrete
    Strand หรือ P.C. Strand) มี 2 ชั้นคุณภาพ คือ ชั้นคุณภาพ 250K และ 270K
    ขนาดเส้นผ่าศูนย์กลาง 9.3 มิลลิเมตร 9.5 มิลลิเมตร 12.4 มิลลิเมตร 12.7 มิลลิเมตร
    และ 15.2 มิลลิเมตร ได้รับเครื่องหมายผลิตภัณฑ์อุตสาหกรรมเลขที่ มอก. 420-2540
    มีกำลังการผลิตประมาณ 36,000 ตัน/ปี

3.  ลวดเหล็กเคลือบสังกะสี ได้รับเครื่องหมายผลิตภัณฑ์อุตสาหกรรมเลขที่ มอก.404-2540
    และมาตรฐานสากล มีกำลังการผลิตประมาณ 9,600 ตัน/ปี

  ลวดเหล็กแรงดึงสูงชนิดเส้นเดี่ยวและชนิดตีเกลียว
  เป็นวัสดุที่ใช้สำหรับงานคอนกรีตอัดแรงเพื่อใช้ในงานก่อสร้างที่เน้นความแข็งแรง ความทนทาน
  เพื่อรองรับน้ำหนัก ทั้งงานก่อสร้างแบบ pre-tensioned และ post-tensioned
  ซึ่งการนำลวดเหล็กแรงดึงสูงมาใช้ จะช่วยประหยัดเวลาและแรงงานในการก่อสร้าง
  โดยลวดเหล็กแรงดึงสูงเป็นวัสดุก่อสร้างที่ทวีความสำคัญเพิ่มขึ้นอย่างรวดเร็วจากวิวัฒนาการของการก่อสร้างสมัยใหม่
  ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
  แผ่นพื้นในงานคอนกรีตอัดแรงทั่วไป แผ่นคอนกรีตสำเร็จรูปในอาคารสูง ท่อน้ำ
  คานคอนกรีตอัดแรงชนิดต่าง ๆ และไม้หมอนคอนกรีตสำหรับรางรถไฟ
  ส่วนลวดเหล็กแรงดึงสูงชนิดตีเกลียวนั้นได้มาจากการนำลวดเหล็กแรงดึงสูงชนิดเส้นเดี่ยว
  มาตีเกลียวเข้าด้วยกัน ทำให้

  สามารถรับแรงดึงได้มากขึ้น จึงนิยมนำไปใช้ทำเสาเข็มคอนกรีตขนาดใหญ่ พื้นอาคารไซโล
  อ่างเก็บน้ำ คานสะพานและพื้นสะพาน ทางด่วน ทางยกระดับ งานก่อสร้างอาคารจอดรถ
  คอนโดมิเนียม ตึกสูง โครงการรถไฟฟ้า รถไฟรางคู่ และโครงการป้องกันปัญหาน้ำท่วม เป็นต้น

  ลวดเหล็กเคลือบสังกะสี เป็นวัตถุดิบที่ใช้เป็น Messenger Wire
  ในการผลิตสายโทรศัพท์และใช้เป็นแกนกลางของสายไฟขนาดใหญ่
  เพื่อทำหน้าที่รับแรงดึงแทนสายอลูมิเนียมในการผลิตสายไฟฟ้า
  และใช้เป็นสายดินในการผลิตเสาไฟฟ้า โดยฝังเป็นแกนกลางอยู่ในเสาไฟฟ้า
  เพื่อป้องกันฟ้าผ่าของระบบสายส่ง

2.2 การตลาดและภาวะการแข่งขัน

1) โครงสร้างอุตสาหกรรม

  อุตสาหกรรมลวดเหล็กแรงดึงสูง เป็นส่วนหนึ่งของภาคอุตสาหกรรมวัสดุก่อสร้าง ในอดีต P.C.
  Wire และ P.C. Strand ไม่ค่อยมีการใช้มากนัก
  ทั้งนี้เพราะการก่อสร้างในสมัยก่อนส่วนใหญ่อาคารที่ปลูกสร้างจะมีเพียงไม่กี่ชั้น
  จึงใช้เหล็กเส้นเป็นวัตถุดิบในการปลูกสร้าง แต่ในระยะหลัง
  โครงสร้างการปลูกสร้างได้เปลี่ยนเป็นการปลูกสร้างอาคารขนาดใหญ่และบริการในการปลูกสร้างบ้านสำเร็จรูปและคอนโดมิเนียมขยายตัวขึ้นมาก
  ทำให้ความต้องการ P.C. Wire และ P.C. Strand เพิ่มขึ้นอย่างรวดเร็ว
  นอกจากนี้เพื่อรองรับการขยายตัวของเศรษฐกิจและอุตสาหกรรม
  รัฐบาลได้ทำการลงทุนในงานก่อสร้างระบบสาธารณูปโภค เช่น การก่อสร้างทางยกระดับ
  ทางด่วน สะพาน การขยายสายส่งไฟฟ้า การก่อสร้างสนามบินแห่งใหม่
  รวมถึงการลงทุนในโครงการรถไฟฟ้า ซึ่งต้องใช้ลวดเหล็กแรงดึงสูงเป็นจำนวนมาก
  ทำให้ลวดเหล็กแรงดึงสูงกลายเป็นวัสดุก่อสร้างที่สำคัญอีกชนิดหนึ่ง
  ปัจจุบันสัดส่วนของความต้องการ P.C. Wire และ P.C. Strand
  จะเปลี่ยนแปลงไปตามสภาวะการก่อสร้างของทั้งภาครัฐบาลและเอกชน เช่น
  การก่อสร้างบ้านจัดสรร อาคาร และเสาไฟฟ้า มีผลต่อความต้องการ P.C. Wire ค่อนข้างมาก
  ส่วนการก่อสร้างสาธารณูปโภคของภาครัฐบาลโดยเฉพาะโครงการขนาดใหญ่
  งานก่อสร้างอาคารจอดรถ คอนโดมิเนียมและตึกสูง จำเป็นต้องใช้ P.C. Strand มากกว่า
  เพื่อรองรับน้ำหนักที่มากกว่าของสิ่งก่อสร้าง

พัฒนาการและแนวโน้มการเจริญเติบโตของอุตสาหกรรม

  P.C.Wire เริ่มมีการผลิตขึ้นในประเทศไทย เมื่อปี พ.ศ. 2516
  จากนโยบายของรัฐบาลที่ต้องการให้มีการผลิตขึ้นใช้เองในประเทศไทยเพื่อทดแทนการนำเข้า
  โดยกำหนดให้ P.C. Wire และ P.C. Strand เป็นอุตสาหกรรมที่ใด้รับการส่งเสริมการลงทุน
  จนถึงวันที่ 13 กุมภาพันธ์ 2530 จึงงดให้การส่งเสริม
  (ก่อนที่จะมีนโยบายส่งเสริมการลงทุนอีกครั้งด้วยเงื่อนไขของเขตที่ตั้งโรงงาน)
  ซึ่งในขณะนั้นมีผู้ผลิต 3 รายที่ได้รับการส่งเสริม

  แม้ว่าสำนักงานคณะกรรมการส่งเสริมการลงทุนจะงดให้การส่งเสริมการลงทุนแก่อุตสาหกรรมการผลิต
  P.C. Wire และ P.C. Strand แล้วก็ตาม
  แต่ผู้ผลิตเดิมที่มีอยู่ก็ได้ขยายกำลังการผลิตเพิ่มขึ้นและมีผู้ผลิตรายใหม่เพิ่มขึ้นอีก ทั้งนี้
  เพื่อตอบสนองต่อความต้องการที่เพิ่มขึ้นอย่างมากจนเกิดภาวะขาดแคลนในช่วงปี 2531- 2537
  เนื่องจากภาวะอุตสาหกรรมก่อสร้างในประเทศได้ขยายตัวอย่างรวดเร็วนับตั้งแต่ปี 2530
  เป็นต้นมา

  ความต้องการรวมของ P.C. Wire และ P.C. Strand
  มีอัตราการเจริญเติบโตอย่างมากในระหว่างปี 2530 – 2532
  โดยอัตราการเจริญเติบโตเฉลี่ยสูงถึงร้อยละ 40 ต่อปี หลังจากปี 2532
  ความต้องการมีอัตราเพิ่มที่ลดลง โดยเพิ่มขึ้นเฉลี่ยร้อยละ 20 ต่อปี จนถึงปี 2539
  ซึ่งเป็นปีที่มีความต้องการรวมสูงถึง 250,000 ตัน

  ในปี 2540
  ซึ่งเป็นปีที่เกิดวิกฤติการณ์ทางเศรษฐกิจและการเงินในประเทศและครอบคลุมไปทั่วภาคพื้นเอเซียแปซิฟิก
  ธุรกิจอสังหาริมทรัพย์ได้รับผลกระทบอย่างรุนแรงจากวิกฤติการณ์ดังกล่าว
  ส่งผลให้ความต้องการลวดเหล็กแรงดึงสูงลดลงอย่างรุนแรง
  โดยปริมาณความต้องการรวมลดลงเหลือประมาณ 100,000 -120,000 ตัน/ปี ในช่วงปี
  2541-2544

  ปี 2545 อุตสาหกรรมก่อสร้างเริ่มมีการขยายตัวเพิ่มขึ้น
  จากผลของการฟื้นตัวของธุรกิจอสังหาริมทรัพย์และการเร่งการลงทุนของภาครัฐในโครงการต่างๆที่ได้ล่าช้าออกไปจากผลกระทบของวิกฤติการณ์ทางเศรษฐกิจและการเงินในประเทศ
  ส่งผลให้ปริมาณความต้องการลวดเหล็กแรงดึงสูงปรับตัวเพิ่มขึ้นตั้งแต่ปี 2545 ต่อเนื่องถึงปี 2547
  โดยในปี 2545 และปี 2546
  ความต้องการลวดเหล็กแรงดึงสูงมีอัตราการเติบโตเพิ่มขึ้นประมาณร้อยละ 20 และในปี 2547
  เพิ่มขึ้นประมาณร้อยละ 25

  ในปี 2548 เศรษฐกิจโดยรวมได้รับผลกระทบจากราคาน้ำมันที่เพิ่มสูงขึ้น
  และการเพิ่มขึ้นของอัตราดอกเบี้ยและอัตราเงินเฟ้อ
  ซึ่งก่อให้เกิดการชะลอการใช้จ่ายของประชาชนในด้านต่างๆ อย่างไรก็ตาม
  ความต้องการลวดเหล็กไม่ได้ลดลงอย่างรุนแรง
  ทั้งนี้เนื่องจากความต้องการยังคงมาจากโครงการต่อเนื่องของภาครัฐและภาคเอกชนที่ได้มีการลงทุนมาก่อนหน้านี้แล้ว
  ในขณะที่ความต้องการในปี 2549 ทรงตัวเมื่อเปรียบเทียบกับปี 2548 และชะลอตัวเล็กน้อยในปี
  2550

  ปี 2551
  เป็นปีที่เกิดวิกฤตการทางการเงินในอเมริกาซึ่งส่งผลกระทบต่อเนื่องไปยังประเทศต่างๆรวมถึงประเทศไทย
  ทำให้ความต้องการสินค้าโดยทั่วไปรวมถึงลวดเหล็กแรงดึงสูงลดลงตั้งแต่ช่วงครึ่งปีหลังของปี
  2551 ต่อเนื่องไปถึงกลางปี 2552

  ในปี 2553 ผลจากการที่ภาครัฐในหลายประเทศใช้มาตรการกระตุ้นเศรษฐกิจ
  ทำให้ภาวะเศรษฐกิจโลกโดยเฉพาะภูมิภาคเอเชียรวมถึงประเทศไทยเริ่มฟื้นตัว
  ความต้องการลวดเหล็กแรงดึงสูงจึงปรับตัวเพิ่มขึ้นต่อเนื่องถึงปี 2554

  อย่างไรก็ตาม ในช่วงไตรมาส 4/2554 ประเทศไทยประสพปัญหาอุทกภัยครั้งใหญ่
  ทำให้ภาวะเศรษฐกิจในช่วงดังกล่าวชะลอตัวลง
  ส่งผลให้ความต้องการลวดเหล็กแรงดึงสูงลดลงตามไปด้วย

  ในปี 2555-2556
  อุตสาหกรรมก่อสร้างในประเทศได้รับแรงสนับสนุนจากการลงทุนของภาครัฐและเอกชนในการฟื้นฟูโครงสร้างพื้นฐานที่ได้รับผลกระทบจากปัญหาอุทกภัยและโครงการป้องกันปัญหาน้ำท่วมของนิคมอุตสาหกรรมต่างๆที่อยู่ในพื้นที่เสี่ยง
  นอกจากนี้ การลงทุนในโครงการรถไฟฟ้าสายต่างๆ
  และการก่อสร้างคอนโดมิเนียมและสิ่งปลูกสร้างตามแนวรถไฟฟ้า
  ทำให้ภาคการก่อสร้างยังสามารถขยายตัวได้อย่างต่อเนื่อง
  ความต้องการสินค้าลวดเหล็กแรงดึงสูงจึงเพิ่มขึ้นตามไปด้วย

  ปี 2557
  คาดว่าความต้องการจะชะลอตัวลงเนื่องจากการดำเนินการโครงการต่างๆแล้วเสร็จในขณะที่การลงทุนในโครงการใหม่ๆของภาคเอกชนลดลง
  โดยเฉพาะโครงการก่อสร้างคอนโดมิเนียม
  ประกอบกับปัญหาความไม่แน่นอนทางการเมืองในประเทศ
  ทำให้การตัดสินใจลงทุนของทั้งภาครัฐและภาคเอกชนต้องล่าช้าออกไป เช่น
  โครงการบริหารจัดการน้ำ โครงการรถไฟความเร็วสูง เป็นต้น

การมีสินค้าทดแทน

  ลวดเหล็กแรงดึงสูงเป็นวัสดุที่ทำหน้าที่รับแรงในงานก่อสร้างต่างๆ
  วัสดุอื่นที่จะมาทดแทนได้จึงต้องสามารถทำหน้าที่แบกรับน้ำหนักจำนวนมหาศาลเช่นกัน
  ซึ่งขณะนี้ยังไม่มีสินค้าอื่นทดแทนที่มีคุณสมบัติเท่าเทียมกัน ประกอบกับการเปลี่ยนไปใช้สินค้าอื่น เช่น
  เหล็กก่อสร้างชนิดอื่น ทดแทนจะส่งผลกระทบต่อการออกแบบงานก่อสร้าง
  และทำให้ต้นทุนการก่อสร้างเพิ่มขึ้น

2)  ลักษณะการตลาดในอุตสาหกรรม

  วิธีการในการจำหน่ายสินค้าลวดเหล็กแรงดึงสูงมี 2 ลักษณะ คือ
  จำหน่ายให้กับลูกค้าโดยตรงและจำหน่ายผ่านตัวแทนจำหน่าย ส่วนการตัดสินใจซื้อ
  การตัดสินใจซื้อผลิตภัณฑ์ลวดเหล็กแรงดึงสูง และลวดเหล็กเคลือบสังกะสี
  ลูกค้าจะให้ความสำคัญกับคุณภาพของสินค้าเป็นอันดับแรก
  ประกอบกับราคาขายของผู้ผลิตทุกรายจะอยู่ในระดับราคาใกล้เคียงกัน
  และการใช้สินค้าอื่นทดแทนทำได้ยากเนื่องจากจะส่งผลกระทบต่อการออกแบบและต้นทุนของการก่อสร้าง
  การต่อรองของผู้ซื้อและผู้ผลิตจึงไม่รุนแรง

  ภาวะการแข่งขันภายในอุตสาหกรรม

ในปัจจุบัน ผู้ผลิตลวดแรงดึงสูงรายสำคัญ ประกอบด้วย

1.  บริษัท สยามลวดเหล็กอุตสาหกรรม จำกัด

2.  บริษัท ไทยไวร์โพรดัคท์ จำกัด (มหาชน)

3.  บริษัท ระยองไวร์ อินดัสตรีส์ จำกัด (มหาชน)

4.  บริษัท บางกอกสตีลไวร์ จำกัด

5.  บริษัท สยามไวร์ อินดัสทรี จำกัด

6.  บริษัท ไทยสเปเชียลไวร์ จำกัด

7.  บริษัท ธนอินเตอร์ จำกัด

  โดยขนาดกำลังการผลิตและส่วนแบ่งทางการตลาดของบริษัทฯ จัดอยู่ในอันดับ 2 รองจากบริษัท
  สยามลวดเหล็กอุตสาหกรรม จำกัด
  ส่วนการเข้ามาของผู้ผลิตรายใหม่ในอุตสาหกรรมลวดเหล็กสามารถทำได้แต่ต้องใช้เวลา
  เนื่องจากการผลิตต้องอาศัยวิศวกรผู้ควบคุมงานที่มีความชำนาญ
  เพื่อให้สินค้าที่ผลิตมีคุณภาพตรงตามมาตรฐาน
  นอกจากนี้การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลาพอสมควร

แนวโน้มภาวะอุตสาหกรรมและการเข่งขัน

  สภาพการแข่งขันภายในอุตสาหกรรมลวดเหล็กแรงดึงสูงในประเทศ มีความรุนแรงมากตั้งแต่ปี
  2540 ซึ่งเป็นผลมาจากการลดลงอย่างรวดเร็วของปริมาณความต้องการ
  และลดความรุนแรงลงในปี 2545
  เนื่องจากปริมาณความต้องการลวดเหล็กได้ปรับตัวเพิ่มขึ้นตามภาวะอุตสาหกรรมก่อสร้างที่ฟื้นตัว
  อย่างไรก็ตาม ในปี 2551
  การแข่งขันภายในอุตสาหกรรมทวีความรุนแรงขึ้นอีกครั้งจากผลของการที่ความต้องการสินค้าทั้งในประเทศและต่างประเทศลดลงอย่างมากเนื่องจากได้รับผลกระทบจากวิกฤตการณ์ทางเศรษฐกิจและการเงินที่เริ่มต้นเกิดขึ้นที่ประเทศสหรัฐอเมริกาและได้ลุกลามไปทั่วโลก
  และแม้ว่าสถานการณ์การแข่งขันโดยรวมได้ลดความรุนแรงลงตามภาวะเศรษฐกิจที่ฟื้นตัวแต่ยังคงมีอยู่อย่างต่อเนื่องจนถึงปัจจุบัน
  โดยในการแข่งขันผู้ผลิตส่วนใหญ่ใช้กลยุทธ์ทางด้านราคาและเน้นกลุ่มลูกค้าที่มีศักยภาพทางธุรกิจ
  และมีความมั่นคงทางการเงินเป็นสำคัญ

กลยุทธการแข่งขัน

  การที่ลวดเหล็กแรงดึงสูงเป็นวัสดุสำหรับรองรับน้ำหนักในงานก่อสร้างต่างๆ
  บริษัทฯจึงให้ความสำคัญกับคุณภาพสินค้าเป็นอันดับแรก
  รองลงมาคือการให้บริการทางด้านเทคนิคก่อนและหลังการขาย การส่งมอบที่รวดเร็ว

  ในด้านคุณภาพสินค้า บริษัทฯ มีระบบการผลิตที่ได้รับการยอมรับว่าทันสมัยและมีประสิทธิภาพที่สุด
  ด้านการผลิต บริษัทฯเริ่มจากการคัดเลือกวัตถุดิบที่มีคุณภาพ
  มีบุคลากรที่มีความชำนาญการผลิตมาเป็นเวลานานกว่า 20 ปี
  และให้ความสำคัญกับการตรวจสอบและทดสอบคุณภาพ
  โดยห้องปฏิบัติการทดสอบคุณภาพของบริษัทได้รับการรับรองมาตรฐาน ISO 17025
  จึงทำให้ผู้ซื้อสินค้าของบริษัทมั่นใจได้ว่าจะได้รับสินค้าที่มีคุณภาพและคุณสมบัติตามมาตรฐาน
  นอกจากนี้ บริษัทฯได้นำเอาระบบบริหารงานคุณภาพตามมาตรฐานเลขที่ มอก./ISO 9001
  เข้ามาใช้ในองค์กร
  สำหรับขอบข่ายการผลิตสินค้าลวดเหล็กกล้าสำหรับคอนกรีตอัดแรงชนิดเส้นเดี่ยวและตีเกลียว
  และลวดเหล็กชุบสังกะสีชนิดเส้นเดี่ยวและตีเกลียว ฉะนั้นจึงมั่นใจได้ว่า สินค้าที่ผลิตโดยบริษัทฯ
  เป็นไปตามมาตรฐานสากลและมาตรฐานที่ลูกค้าต้องการ

  ในด้านการให้บริการด้านเทคนิคก่อนและหลังการขาย
  บริษัทฯมีหน่วยงานที่ทำหน้าที่ให้คำปรึกษาเกี่ยวกับการนำผลิตภัณฑ์ไปใช้อย่างมีประสิทธิภาพ
  พร้อมทั้งให้บริการด้านการสอบเทียบเครื่องมือวัดต่าง ๆ เป็นต้น

3)  ลักษณะการตลาดของบริษัท

ลักษณะของลูกค้า

  สินค้าของบริษัทฯ ส่วนใหญ่จำหน่ายให้แก่ลูกค้าภายในประเทศ ซึ่งจำแนกออกได้ ดังนี้

-   ลูกค้าที่ใช้ผลิตภัณฑ์ลวดเหล็กแรงดึงสูงชนิดเส้นเดี่ยว และลวดเหล็กแรงดึงสูงตีเกลียวชนิด 7
    เส้น ประกอบด้วย บริษัทผู้ผลิตเสาเข็มคอนกรีตอัดแรง เสาไฟฟ้าคอนกรีต
    และแผ่นคอนกรีตสำเร็จรูป บริษัทผู้รับเหมาก่อสร้างโครงการขนาดใหญ่ เช่น
    งานก่อสร้างรถไฟฟ้า งานทางด่วน ทางยกระดับ สะพาน และลูกค้าภาครัฐบาล ได้แก่
    การไฟฟ้าส่วนภูมิภาคและการไฟฟ้านครหลวง

-   ลูกค้าที่ใช้ผลิตภัณฑ์ลวดเหล็กเคลือบสังกะสี ประกอบด้วย บริษัทผู้ผลิตสายไฟฟ้า สายโทรศัพท์
    เสาไฟฟ้า การไฟฟ้าส่วนภูมิภาค การไฟฟ้านครหลวง และการไฟฟ้าฝ่ายผลิต

  ลูกค้าที่เป็นบริษัทที่เกี่ยวข้องมี 1 รายคือ บริษัท ทักษิณคอนกรีต จำกัด (มหาชน) โดยบริษัท
  ทักษิณคอนกรีต จำกัด (มหาชน) ถือหุ้นในบริษัทฯ ในสัดส่วนร้อยละ 13
  และมีผู้ถือหุ้นและกรรมการบางท่านเป็นบุคคลเดียวกัน อย่างไรก็ตาม
  บริษัทได้ดำเนินการค้าตามปกติในเงื่อนไขเดียวกับลูกค้าที่เป็นบุคคลภายนอก
  โดยมีสัดส่วนการจำหน่ายประมาณร้อยละ 5-10 ของยอดขายรวม

  ในส่วนของลูกค้าต่างประเทศซึ่งมีประมาณร้อยละ 10-30 ของปริมาณการจำหน่ายรวมนั้น
  ประกอบด้วย บริษัทผู้ผลิตงานคอนกรีตอัดแรง
  และบริษัทผู้รับเหมาก่อสร้างอาคารและระบบสาธารณูปโภค
  โดยส่วนใหญ่จำหน่ายไปยังประเทศออสเตรเลีย นิวซีแลนด์
  ประเทศในแถบตะวันออกกลางและยุโรป รวมถึงประเทศใกล้เคียง เช่น สิงคโปร์ มาเลเซีย
  บังคลาเทศ ฟิลิปปินส์ เวียดนาม ใต้หวัน ลาว และกัมพูชา

ลูกค้าเป้าหมาย

  บริษัทฯ ให้ความสำคัญกับลูกค้าที่ทำธุรกิจติดต่อกับทางบริษัทฯ มาเป็นเวลานาน
  และมีความสัมพันธ์ที่ดีต่อกันมาโดยตลอด ส่วนลูกค้าใหม่ บริษัทฯ
  เน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ
  รวมถึงลูกค้าในต่างประเทศ โดยในปัจจุบันลูกค้าที่บริษัทฯ มีการติดต่อธุรกิจมีจำนวนประมาณ 100
  ราย

4)  การจำหน่ายและช่องทางการจำหน่าย

การจำหน่าย

  บริษัทฯตระหนักถึงความสำคัญของการตอบสนองความต้องการของลูกค้า
  จึงได้ใช้วิธีการจำหน่ายให้แก่ลูกค้าโดยตรงสำหรับลูกค้าในประเทศทั้งหมด ส่วนลูกค้าต่างประเทศ
  ส่วนใหญ่จำหน่ายโดยผ่านตัวแทนจำหน่ายสินค้าระหว่างประเทศ
  เนื่องจากมีเครือข่ายและสายสัมพันธ์ที่กระจายตามภูมิภาคต่าง ๆ
  ได้มากและเข้าถึงลูกค้าได้ง่ายกว่าด้วยต้นทุนที่ต่ำ

ผู้แทนจำหน่าย

  บริษัทฯ มีผู้แทนจำหน่ายที่เป็นพนักงานของบริษัทฯ ทำหน้าที่ติดต่อและให้บริการลูกค้า
  โดยมีหลักเกณฑ์การกำหนดจำนวนผู้แทนขาย
  จากจำนวนลูกค้าและพื้นที่ตั้งของลูกค้าที่กระจายตามเขตต่าง ๆ ทั่วประเทศ ในปัจจุบันบริษัทฯ
  มีผู้รับผิดชอบการขายทั้งสิ้นรวม 10 คน ส่วนการขายต่างประเทศ บริษัทฯ
  ใช้ทั้งวิธีจำหน่ายให้แก่ลูกค้าโดยตรงและผ่านตัวแทนจำหน่ายประมาณ 3 – 5 ราย เป็นครั้งคราว
  โดยมิได้มีการทำสัญญาแต่งตั้งแต่อย่างใด

3.  การจัดหาผลิตภัณฑ์และบริการ

การผลิต

  บริษัทฯ มีโรงงานทำการผลิตจำนวน 1 โรงงาน กำลังการผลิตรวม 117,600 ตัน/ปี
  แยกเป็นรายสินค้า ดังนี้

กำลังการผลิต (ตัน/ปี)

 ลวดเหล็กแรงดึงสูงชนิดเส้นเดี่ยว 72,000

ลวดเหล็กตีเกลียวชนิด 7 เส้น 36,000

ลวดเหล็กเคลือบสังกะสี 9,600

รวม 117,600

  ในการผลิตสินค้า บริษัทฯ ใช้นโยบายการผลิต คือ
  ขึ้นอยู่กับการประมาณการยอดขายของฝ่ายจัดการ

วัตถุดิบ

  วัตถุดิบสำคัญที่ใช้ในการผลิตลวดเหล็กแรงดึงสูงชนิดเส้นเดี่ยว และลวดเหล็กตีเกลียวชนิด 7 เส้น
  คือเหล็กลวดคาร์บอนสูง( High Carbon Wire Rod) ซึ่งมีสัดส่วนถึงร้อยละ 70-85
  ของต้นทุนการผลิตรวม ส่วนวัตถุดิบสำคัญที่ใช้ในการผลิตลวดเหล็กเคลือบสังกะสี มี 3 ประเภท
  คือ High Carbon Wire Rod , Medium Carbon Wire Rod และ Low Carbon Wire
  Rod ซึ่งการจะเลือกใช้วัตถุดิบชนิดใดขึ้นอยู่กับประเภทการใช้งานของลูกค้า
  มีสัดส่วนประมาณร้อยละ 50 ของต้นทุนการผลิตรวม

  วัตถุดิบที่ใช้ในการผลิตของบริษัทฯ นั้น สามารถหาซื้อได้จากผู้ผลิตทั้งในและต่างประเทศหลายราย
  จึงไม่มีปัญหาในการจัดหาวัตถุดิบ และคุณสมบัติของวัตถุดิบ คือมีความแข็งแรง ทนทาน
  และไม่มีการล้าสมัยจึงไม่มีปัญหาเรื่องการเก็บรักษาโดยปัจจุบันแหล่งที่มาของ High Carbon
  Wire Rod ประมาณร้อยละ 70 นำเข้ามาจากต่างประเทศ ที่สำคัญได้แก่ ประเทศจีน ญี่ปุ่น
  เกาหลี รวมถึงประเทศในแถบยุโรป โดยสั่งซื้อจากผู้จำหน่ายประมาณ 4-7 ราย
  โดยไม่มีการทำสัญญาระยะยาว ส่วนที่เหลือสั่งซื้อจากผู้ผลิตในประเทศ ส่วน Medium Carbon
  Wire Rod และ Low Carbon Wire Rod ส่วนใหญ่ซื้อจากผู้ผลิตในประเทศ

  อย่างไรก็ตาม แม้ว่าบริษัทฯไม่มีความเสี่ยงด้านการจัดหาวัตถุดิบและการเก็บรักษา
  แต่การที่ภาวะเศรษฐกิจในตลาดโลกมีความไม่แน่นอนและเปลี่ยนแปลงค่อนข้างรวดเร็ว
  บริษัทฯจึงมีความเสี่ยงที่อาจได้รับผลกระทบจากความผันผวนของราคาวัตถุดิบ(ดูรายละเอียดในหัวข้อปัจจัยเสี่ยง)

ผลกระทบต่อสิ่งแวดล้อมจากกระบวนการผลิต

  ผลกระทบของกระบวนการผลิตที่มีต่อสิ่งแวดล้อม
  อาจมาจากกระบวนการล้างทำความสะอาดเส้นลวด (Wire Rod)
  ก่อนเข้าสู่กระบวนการดึงลดขนาดตามต้องการ ซึ่งการทำความสะอาด ต้องใช้สาร
  Hydrochloric Acid เพื่อขจัดฝุ่นละอองและสนิม ส่งผลให้น้ำที่ผ่านกระบวนการล้างดังกล่าว
  มีความเป็นกรด มีโลหะหนักปนเปื้อน และมีไอกรดลอยสู่ชั้นบรรยากาศ ในการก่อสร้างโรงงาน
  บริษัทฯ จึงได้ดำเนินการดังนี้

1.  ติดตั้งระบบบำบัดน้ำเสีย (Water Treatment System)
    เพื่อเปลี่ยนสภาพน้ำที่เกิดจากกระบวนการดังกล่าวให้มีสภาพเป็นกลาง
    และมีโลหะปนเปื้อนไม่เกินปริมาณที่จะเป็นอันตรายต่อสิ่งแวดล้อมก่อนปล่อยสู่บ่อบำบัดกลางของการนิคมอุตสาหกรรมมาบตาพุด
    ซึ่งเป็นที่ตั้งของโรงงาน เพื่อนำไปบำบัดขั้นสุดท้ายก่อนปล่อยลงสู่ทะเล

2.  ติดตั้งระบบ Air Pollution Control System
    เพื่อขจัดไอกรดที่เกิดจากกระบวนการล้างทำความสะอาดเส้นลวด ก่อนปล่อยสู่ชั้นบรรยากาศ

  นอกจากนี้ บริษัทฯได้นำระบบมาตรฐานคุณภาพด้านสิ่งแวดล้อม ISO 14001
  และระบบมาตรฐานด้านความปลอดภัยอาชีวอนามัย OHSAS 18001
  มาใช้ในโรงงานเพื่อเป็นการดูแลด้านสภาพแวดล้อม สังคมและชุมชน

  ในการกำจัดของเสียดังกล่าว ตลอดระยะเวลา 3
  ปีที่ผ่านมาจากการตรวจสอบโดยหน่วยงานของรัฐที่ควบคุมผลกระทบต่อสิ่งแวดล้อม
  พบว่าการปฏิบัติงานของบริษัทฯ อยู่ในเกณฑ์มาตรฐานความปลอดภัยที่กำหนด

3.  งานที่ยังไม่ส่งมอบ

  -ไม่มี –

3. ปัจจัยความเสี่ยง

3.1 ความเสี่ยงจากความผันผวนของราคาวัตถุดิบและราคาสินค้า

ในการผลิตลวดเหล็กแรงดึงสูง ต้นทุนวัตถุดิบซึ่งได้แก่เหล็กลวดมีสัดส่วนถึงร้อยละ 70-85
ของต้นทุนการผลิตรวม ประกอบกับวัตถุดิบส่วนหนึ่งต้องนำเข้าจากต่างประเทศ
บริษัทฯจึงมีความเสี่ยงจากความผันผวนของราคาวัตถุดิบและอัตราแลกเปลี่ยน
โดยเฉพาะในภาวะที่สถานการณ์ทางทางเศรษฐกิจมีการเปลี่ยนแปลงตลอดเวลา
ซึ่งหากบริษัทฯไม่สามารถปรับราคาขายตามต้นทุนวัตถุดิบที่เปลี่ยนแปลงจะส่งผลกระทบต่อความสามารถในการทำกำไรของบริษัทฯ

ดังนั้น ในการบริหารความเสี่ยงจากความผันผวนของราคาวัตถุดิบและราคาสินค้า
บริษัทฯได้ใช้วิธีติดตามและประเมินสถานการณ์อย่างใกล้ชิด
ใช้นโยบายในด้านราคาสินค้าอย่างระมัดระวัง
รวมถึงกระจายฐานลูกค้าให้หลากหลายทั้งในประเทศและต่างประเทศ
และป้องกันความเสี่ยงจากอัตราแลกเปลี่ยนด้วยการทำสัญญาซื้อขายเงินตราต่างประเทศล่วงหน้า
ซึ่งบริษัทฯคาดว่าจะไม่ได้รับความเสียหายจากความผันผวนของราคาสินค้าเกินกว่าที่ได้ตั้งค่าเผื่อการลดมูลค่าของสินค้าคงเหลือไว้ในบัญชี

3.2 ความเสี่ยงจากการออกมาตรการตอบโต้การทุ่มตลาดสินค้าเหล็กลวดคาร์บอนสูง

เมื่อวันที่ 23 พฤศจิกายน 2555
กรมการค้าต่างประเทศได้ประกาศเปิดการไต่สวนการทุ่มตลาดสินค้าเหล็กลวดคาร์บอนสูงที่มีแหล่งกำเนิดจากสาธารณรัฐประชาชนจีน
ตามคำขอของผู้ผลิตในประเทศ โดยเมื่อวันที่ 8 สิงหาคม 2556
คณะกรรมการพิจารณาการทุ่มตลาดและการอุดหนุนได้ออกประกาศให้เก็บอากรชั่วคราวจากการนำเข้าสินค้าดังกล่าวในอัตราร้อยละ
16.14 - 33.98 เป็นระยะเวลา 4 เดือน ต่อมาเดือนธันวาคม 2556
คณะกรรมการตอบโต้การทุ่มตลาดฯได้ร่างผลชั้นที่สุดมีคำวินิจฉัยให้เรียกเก็บอากรตอบโต้การทุ่มตลาดในอัตราร้อยละ
11.52 – 33.98
โดยขณะนี้คณะกรรมการตอบโต้ฯอยู่ระหว่างรับฟังความเห็นของผู้ที่เกี่ยวข้องต่อร่างคำวินิจฉัย
ซึ่งคาดว่าคำวินิจฉัยชั้นที่สุดจะสรุปได้ภายในเดือนพฤษภาคม 2557

เนื่องจากเหล็กลวดคาร์บอนสูงเป็นวัตถุดิบสำคัญที่ใช้ในการผลิตสินค้าของบริษัทฯ
และส่วนใหญ่บริษัทฯนำเข้าวัตถุดิบดังกล่าวจากสาธารณรัฐประชาชนจีน
บริษัทฯจึงมีความเสี่ยงที่ต้นทุนการนำเข้าจะเพิ่มขึ้นหากผลการวินิจฉัยชั้นที่สุดมีมติให้เรียกเก็บอากรตอบโต้การทุ่มตลาด
อันจะทำให้ต้นทุนการผลิตของบริษัทเพิ่มขึ้นตามไปด้วย
ซึ่งหากบริษัทฯไม่สามารถปรับราคาขายตามต้นทุนที่เพิ่มจะส่งผลกระทบต่อความสามารถในการทำกำไรของบริษัทฯ

ในการบริหารความเสี่ยง
บริษัทฯได้ใช้วิธีติดตามสถานการณอย่างใกล้ชิดและแจ้งให้ลูกค้าของบริษัทรับทราบข้อมูลอย่างต่อเนื่อง
ในขณะเดียวกัน
บริษัทฯใช้วิธีจัดหาแหล่งวัตถุดิบจากผู้ผลิตที่ไม่ใช่ผู้ผลิตจากสาธารณรัฐประชาชนจีนเพิ่มขึ้นเพื่อเป็นทางเลือกไว้หากผลการพิจารณาชั้นที่สุดมีมติให้เรียกเก็บอากรตอบโต้การทุ่มตลาดสินค้าที่นำเข้าจากสาธารณรัฐประชาชนจีน

3.4 ความเสี่ยงในการจ่ายเงินปันผล

การที่บริษัทฯได้ทำการปรับโครงสร้างหนี้ทั้งหมดของกิจการด้วยการยื่นคำร้องขอต่อศาลเสนอแผนฟื้นฟูกิจการตามพระราชบัญญัติล้มละลาย
และศาลได้มีคำสั่งเห็นชอบด้วยแผนฟื้นฟู

เนื่องจาก แผนฟื้นฟูกิจการของบริษัทฯกำหนดไว้ว่า
ผู้บริหารแผนจะไม่จ่ายเงินปันผลยกเว้นจะได้รับความยินยอมจากเจ้าหนี้

ดังนั้น ผู้ถือหุ้นจึงมีความเสี่ยงที่จะไม่ได้รับเงินปันผล

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

ทรัพย์สินที่สำคัญของบริษัท ณ.วันที่ 31 ธันวาคม 2556 มีดังนี้

(table4)

+-----------------------+-------------------+-----------+-------------+
| ประเภท / ลักษณะทรัพย์สิน  | ลักษณะกรรมสิทธิ์      | ม         | ภาระผูกพัน    |
|                       |                   | ูลค่าตามบัญชี |             |
|                       |                   | (ล้านบาท)  |             |
+-----------------------+-------------------+-----------+-------------+
| สิทธิการเช่าที่ดิน          | ทำ                | 5.69      | ติดจำ        |
| ในนิคมอุตสาหกรรมมาบตาพุด | สัญญาเช่ากับการนิคมอุต |           | นองกับธนาคาร |
| อำเภอเมือง จังหวัดระยอง  | สาหกรรมแห่งประเทศไ |           | วงเงินจำนอง  |
| เนื้อที่ 45 ไร่ 33.13      | ทยโดยมีระยะเวลาเช่า |           | 295 ล้านบาท  |
| ตารางวา               | 3 กรกฎาคม 2538 -  |           |             |
|                       | 23 ตุลาคม 2563     |           |             |
|                       | และสามารถต        |           |             |
|                       | ่อสัญญาการเช่าได้อีก20 |           |             |
|                       | ปี                 |           |             |
|                       | ช                 |           |             |
|                       | ำระค่าเช่าในอัตราปีละ |           |             |
|                       | 41,503 บาท/ไร่     |           |             |
+-----------------------+-------------------+-----------+-------------+
| อาคารสำนักงาน 2 ชั้น     | เป็นเจ้าของ         | 26.96     | ติดจำ        |
| และอาคารโรงงาน เลขที่ 4 |                   |           | นองกับธนาคาร |
| ถนนไอห้า               |                   |           | วงเงินจำนอง  |
| เ                     |                   |           | 110 ล้านบาท  |
| ขตนิคมอุตสาหกรรมมาบตาพุด |                   |           |             |
| ตั้ง                    |                   |           |             |
| อยู่บนที่ดินที่ได้รับสิทธิการเช่า |                   |           |             |
+-----------------------+-------------------+-----------+-------------+
| เค                    | เป็นเจ้าของ         | 43.74     | ติดจำ        |
| รื่องจักรสำหรับผลิตลวดเหล็ก |                   |           | นองกับธนาคาร |
| 7 ชุด                  |                   |           |             |
| พร้อมทั้งระบบช่วยการผลิต   |                   |           | วงเงินจำนอง  |
|                       |                   |           | 265 ล้านบาท  |
+-----------------------+-------------------+-----------+-------------+

  (table4)

  4.2 นโยบายการลงทุนในบริษัทย่อยและบริษัทร่วม

  - ไม่มีบริษัทย่อยและบริษัทร่วม

5. ข้อพิพาททางกฎหมาย

- ไม่มี

6. ข้อมูลทั่วไปและข้อมูลสำคัญอื่น

  ชื่อ : บริษัท ไทยไวร์โพรดัคท์ จำกัด(มหาชน)

  ที่ตั้งสำนักงาน : เลขที่ 99/2 หมู่ 8 อาคารศูนย์การค้าเซียร์รังสิต ชั้น 7

  ถนนพหลโยธิน ตำบลคูคต อำเภอลำลูกกา

  จังหวัดปทุมธานี 12130

  โทรศัพท์ 0-2992-6863-7 โทรสาร 0-2992-6870-1

ที่ตั้งโรงงาน : 4 ถนน ไอ 5 นิคมอุตสาหกรรมมาบตาพุด อำเภอเมือง

  จังหวัดระยอง 21150

  โทรศัพท์ 0-3868-4610-3 โทรสาร 0-3868-4614

ประเภทธุรกิจ : ผลิตและจำหน่ายลวดเหล็กแรงดึงสูง

เลขทะเบียนบริษัท : 0107537001234

ทุนที่ออกและเรียกชำระแล้ว : หุ้นสามัญ 27,000,000 หุ้น มูลค่าที่ตราไว้ หุ้นละ 10 บาท

รวม 270 ล้านบาท

นายทะเบียนหลักทรัพย์ : บริษัท ศูนย์รับฝากหลักทรัพย์(ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย

กรุงเทพฯ 10110

  โทร 0-2229-2800

ผู้สอบบัญชี : นางขวัญใจ เกียรติกังวาฬไกล

บริษัท เอเอสวี แอนด์ แอสโซซิเอทส์ จำกัด

47 ซอย 53 ถนนพระราม 3 แขวงบางโพงพาง

  เขตยานนาวา กรุงเทพฯ 10120

โทรศัพท์ 0-2294-8504 โทรสาร 0-2294-2345